2 
antennarum inferiorum pertinent; alterius paris pedes maxima manus parte has superant, 
tota chela articulum antecedentem fere aequante, manu subterete, digitis paululo tantum 
(sexta scilicet longitudinis parte) manu brevioribus; ceteri pedes primi paris pedibus paene 
nequales, posteriores anterioribus paulo longiores, Duae spinae parvae in utroque thoracis 
latere sitae sunt, altera in margine antico inter antennam superiorem et inferiorem, altera 
post antennam inferiorem. Pinnae caudalis lamina media angusta et triangularis et supra 
transverse convexa, apice obtuso duabusque spinis instructo, superficie omnino laevi. 
Longitudo animalis a rostri apice usque ad abdominis porrecti extremitatem pollices 
duos et dimidium conficit. Color subalbidus corpore subpellucido. — — Una cum Crangone 
maris baltici in littore Gedanensi vulgaris est, 
Haec species a Palaemone Squilla, ut eum describit Milne Edwards, compluribus rebus 
differre videtur, praecipue longitudinis ratione, quae est inter chelae manum et digitos, tum 
corporis magnitudine, quae in P. Squilla lineas viginti non superat. Quae res eo magis 
discrimen specificum praebere videtur, quod cetera maris baltici animalia minora quam aliorum 
marium incolae sunt. : 
STONATOPODA. 
Genus Mysis. 
Descriptioni generis Mysis, a Milne Edwards l. c. p. 432. datae, quaedam de discri- 
mine, quod est inter feminas et mares, addenda sunt. Mares enim a feminis non solum 
partium genitalium constructione et pedibus spuriis in organa genitalia auxiliaria commutatis, 
sed etiam antennarum structura et processu quodam piloso, antennarum superiorum trunco 
inserto, a feminis differre videntur.  Memoratu etiam dignum esse videtur, organa, quae 
dicuntur partium genitalium auxiliaria, in maribus duarum specierum, quae a me perquisitae 
sunt, tantopere inter se structura discrepare, ut in Mysi spinuloso ex pedum spuriorum duo- 
bus paribus, in Mysi vulgari ex uno tantum pari constent. 
1. Miysis spinulosus LEACH. 
Milne Edwards l. c. II. 457. 
'TThorax in animalibus adultis in rostrum depressum, apice rotundatum, oculorum scapos 
non tegentem éxit, in animalibus juvenilibus processu tantum minore obtuso triangulari in- 
structus est. Lorica thoracica, margine posteriore profunde emarginato, in dorso vix ad an- 
nulum' thoracis penultimum, in lateribus ad ultimum usque pertinet. — Pinnae caudalis 
lamina media oblonga, ad apicem paululo tantum coarctata, marginibus lateralibus subtiliter 
dentatis et spinulosis, márgine posteriore profunde exciso et duabus spinis dentibusque sub- 
tilissimis, magnitudine demum multo aucta in conspectum venientibus, instructo. Pedum 
spuriorum ultimi paris sive pinnae caudalis loborum lateralium articulus finalis interior la- 
mina media paulo longior et lanceolatus, exterior multo longior et apice obtuso, uterque 
circumcirca pilis longis instructus, 
